অলিম্পিক ক্রীড়া প্রতিযোগিতা
আন্তর্জাতিক অলিম্পিক কমিটির তত্ত্বাবধানে প্রথম অলিম্পিক গেমস অনুষ্ঠিত হয় ১৮৯৬ সালে এথেন্সের প্যানাথেনেইক স্টেডিয়ামে। এই ক্রিড়াযজ্ঞে ৪৩ টি প্রতিযোগীতায় ১৪ টি দেশের প্রায় ২৪১ জন ক্রীড়াবিদ জড়ো হয়েছিলেন। ইভাঞ্জেলোস জ্যাপ্পাস ও তাঁর তুতো ভাই কনস্ট্যান্টিনোস জ্যাপ্পাস গ্রিক সরকারের কাছে ভবিষ্যতে অনুষ্ঠিতব্য অলিম্পিক গেমসের জন্য একটি তহবিল রেখে যান, ট্রাস্টের সেই তহবিল থেকেই ১৮৯৬ সালের অলিম্পিক গেমস অনুষ্ঠিত হয়। জর্জ এভেরফ, এক গ্রিক ব্যবসায়ী উদারমনে অলিম্পিক গেমসের প্রস্তুতির জন্য স্টেডিয়াম সংস্কারের অর্থ দান করেন। এছাড়াও গ্রিক সরকার অলিম্পিক গেমসের জন্য অর্থের যোগান দিয়েছিলো যা গেমসের টিকিট এবং ডাকটিকিট বিক্রয়ের মাধ্যমে উঠে আসে।
অলিম্পিকে ঘানা
ঘানা প্রথম অলিম্পিক গেমসে অংশগ্রহণ করে ১৯৫২ সালে, যখন ঘানা গোল্ড কোস্ট নামে ব্রিটিশ উপনিবেশ ছিল। দেশের অস্থিতিশীল পরিস্থিতির জন্য ১৯৫৬ সালে অংশগ্রহণ করেনি। ১৯৫৭ সালে স্বাধীনতার পর দুটিসহ তিনটি গেমস বাদে সকল গ্রীষ্মকালীন গেমসে অংশগ্রহণ করেছে। ১৯৭৬ সালে নিউজিল্যান্ডের অংশগ্রহণের বিরুদ্ধে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল। ঘানা শীতকালীন অলিম্পিক গেমসে একমাত্র ২০১০ গেমসে অংশগ্রহণ করে।